༄༅། །གསན་ཡིག་སྐབས་ལྔ་པ་བཞུགས་སོ།། སིདྡྷེ་ཤྭ་ར་བཛྲ་ཙཱརྻ་སྱ་བནྡ་ནམ་ཀཱ་རོ་མི་……གྲུབ་པའི་དབང་ཕྱུག་རྡོ་རྗེ་སློབ་དཔོན་ལ་གུས་པས་ཕྱག་བགྱིའོ། །གྲུབ་པ་མཆོག་གི་བྱིན་རླབས་གསེར་གྱི་ཤིང་རྟ་ལ་ཆིབས་ནས། །ཤེས་རབ་མཆོག་གིས་རྒྱལ་བའི་ཆོས་ཚུལ་འོད་སྟོང་རབ་སྤྲོས་ཏེ། །བདེ་སྟོང་མཆོག་གི་ཀུན་གསལ་མཚན་རྟོག་ཆུ་འཛིན་བྲལ་བའི་དབུས། །དགེ་ལེགས་མཆོག་གི་དཔལ་མངའ་བཟང་པོའི་ཞབས་ཀྱི་ཆུ་སྐྱེས་མཆོད། །དཔལ་ས་གསུམ་གྱི་མགོན་པོ་འཇམ་པའི་དབྱངས་ཀྱི་རྣམ་པར་འཕྲུལ་པ་དམ་པའི་ཆོས་ཀྱི་འཁོར་ལོ་སྒྲུབ་བའི་རྒྱལ་པོ་ཆེན་པོ་རྒྱ་གར་ཤེས་རབ་རྒྱལ་མཚན་དཔལ་བཟང་པོའི་ཞལ་སྔར་རྡོ་རྗེ་ཐེག་པའི་དབང་རྗེས་གནང་སོགས་ལེགས་པར་ཐོབ་པའི་ཚུལ་ནི་དཔལ་རྡོ་རྗེ་གཞོན་ནུའི་དབང་བཀའ་རྣམ་པར་དག་པ་ས་ལུགས་ཐོབ་པའི་བརྒྱུད་པ་ནི། ཤྲཱི་དྷརྨྨ་ཀཱ་ཡ་ས་མནྟ་བྷ་དྲ།……དཔལ་ཆོས་སྐུ་ཀུན་ཏུ་བཟང་པོ། སམྦྷོ་ག་ཀཱ་ཡ་བཛྲ་སཏྭ་……ལོངས་སྐུ་རྡོ་རྗེ་སེམས་དཔའ། ནིརྨྨ་ཎ་ཀཱ་ཡ་པདྨ་ཀ་ར་……སྤྲུལ་སྐུ་པདྨ་འབྱུང་གནས། ནཱ་གེནྡྲ་རཀྵི་ཏ་……ཀླུའི་དབང་པོ་སྲུང་བ། བཛྲ་རཏྣ་……རྡོ་རྗེ་རིན་ཆེན། པྲཛྙཱ་གུ་ཎ་……ཤེས་རབ་ཡོན་ཏན། ཤཱི་ལ་རྭ་ཛ་……ཚུལ་ཁྲིམས་རྒྱལ་པོ། བཛྲོཥྞི་ཥ་……རྡོ་རྗེ་གཙུག་ཏོར། ཤུ་བྷ་ཤ་རཱ་ཎ་……དགེ་སྐྱབས། ཤུ་བྷ་པ་ཤྱ་……དགེ་མཐོང་། ནེ་པཱ་ལ་……བལ་པོ། ཤཱཀྱ་མ་ཏི་……ཤཱཀྱ་བློ་གྲོས། པྲཛྙ་ཤཱི་ལ་……ཤེར་རབ་ཚུལ་ཁྲིམས། རཏྣ་རཱ་ཛ་……དཀོན་མཆོག་རྒྱལ་པོ། མ་ཧཱ་བྷུ་མི་པཎྜཱུ་ཨཱ་ནནྟ་གརྦྷ་……ས་སྐྱ་པ་ཆེན་པོ་ཀུན་དགའ་སྙིང་པོ། ཨཱ་ཙརྻ་པུ་ཎྱ་གྲ་……སློབ་དཔོན་བསོད་ནམས་རྩེ་མོ། །བྷཊྚཱ་ར་ག་ཡ་ཤ་དྷྭ་ཛ་……རྗེ་བཙུན་གྲགས་པ་རྒྱལ་མཚན། བྷུ་མི་པཎྜུ་པཎྜི་ཏཱ་ནནྟ་དྷཱ་ཛ་ཤྲཱི་བྷ་དྲ།……ས་སྐྱ་པ་མཁས་པ་ཀུན་དགའ་རྒྱལ་མཚན་དཔལ་བཟང་པོ། ཨཱརྻ་མ་ཏི་དྷྭ་ཛ་ཤྲཱི་བྷ་དྲ།……འཕགས་པ་བློ་གྲོས་རྒྱལ་མཚན་དཔལ་བཟང་པོ། པྲ་བྷ་ཝཱན་ཤྲཱི་……འོད་ལྡན་དཔལ། ཨ་ནནྟ་བཛྲ་……ཀུན་དགའ་རྡོ་རྗེ། ཨ་ནནྟ་པུ་ཎྱ་……ཀུན་དགའ་བསོད་ནམས། རཏྣ་དྷྭ་ཛ་……རིན་ཆེན་རྒྱལ་མཚན། སངྒུ་རུ་པུཎྱ་དྷྭ་ཛ་ཤྲཱི་བྷ་དྲ།……བླ་མ་དམ་པ་བསོད་ནམས་རྒྱལ་མཚན་དཔལ་བཟང་པོ། མ་ཧཱ་གུ་རུ་ཨཱ་ནནྟ་དྷྭ་ཛ་……བླ་མ་ཆེན་པོ་ཀུན་དགའ་རྒྱལ་མཚན། མ་ཧཱ་ཡ་ན་དྷརྨ་རཱ་ཛཱ་ནནྟ་མངྒ་ལ་དྷྭ་ཛ་ཤྲཱི་བྷ་དྲ།……ཐེག་ཆེན་ཆོས་ཀྱི་རྒྱལ་པོ་ཀུན་དགའ་བཀྲ་ཤིས་རྒྱལ་མཚན་དཔལ་བཟང་པོ། མཉྫུ་གྷོ་ཥཱ་ཀཱ་ཤ་དྷྭ་ཛ་ཤྲཱི་བྷ་དྲ།……འཇམ་དབྱངས་ནམ་མཁའ་རྒྱལ་མཚན་དཔལ་བཟང་པོ། ཙཀྲ་ནཱ་ཐ་པྲཛྙཱ་དྷྭ་ཛ་ཤྲཱི་བྷ་དྲ།……འཁོར་ལོའི་མགོན་པོ་ཤེས་རབ་རྒྱལ་མཚན་དཔལ་བཟང་པོ། བྷུ་མི་པཎྜུ་ལོ་ཙཱ་མཉྫུ་གྷོ་ཥཱ་ཨཱ་ནནྟ་པུཎྱ་ཀཱིརྟི་དྷྭ་ཛ་ཤྲཱི་བྷ་དྲེ་ཎ་ཤྲུ་ཏེ་……འཇམ་དབྱངས་ས་སྐྱ་ལོ་ཙ་བ་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་ཐོས་སོ། །དྲག་པོ་སྒྲོལ་བའི་རྗེས་གནང་གི་བརྒྱུད་པ་ནི། བླ་མ་དམ་པ་ཡན་གོང་དང་འདྲ་བ་ལ། མཁན་ཆེན་ཤེས་རབ་རྡོ་རྗེ། ཐར་པ་འདུལ་ཁང་། མཁན་པོ་ཐུགས་རྗེ་ཤེས་རབ། སྔགས་འཆང་དྷརྨ་ཀིདྷི། འཕགས་པ་ནམ་མཁའི་སྙིང་པོ། རྒྱ་གར་ཤེས་རབ་རྒྱལ་མཚན། དེས་བདག་ལའོ། །པདྨ་ཐོད་ཕྲེང་རྩལ་དྲག་པོ་དམར་ཆེན་གྱི་དབང་བསྐུར་ཐོབ་པའི་བརྒྱུད་པ་ནི། ཆོས་སྐུ་སྣང་བ་མཐའ་ཡས། ལོངས་སྐུ་ཐུགས་རྗེ་ཆེན་པོ། སྤྲུལ་སྐུ་པདྨ་འབྱུང་གནས། མཁའ་འགྲོ་ཡེ་ཤེས་མཚོ་རྒྱལ། མངའ་བདག་ཉང་རལ། མངའ་བདག་སྲས་ཆུང་། བླ་མ་བཟུ་སྟོན་རིན་པོ་ཆེ། གུ་རུ་དྷརྨ་རཏྣ། རྟོགས་ལྡན་ཆོས་ཉིད་རང་གྲོལ། དྲིན་ཅན་སངས་རྒྱས་ལྷུན་དབང་། སྤྲུལ་སྐུ་ཀུན་དགའ་བཀྲ་ཤིས། མཁས་གྲུབ་རྒྱལ་སྲས་ཆོས་རྗེ། སྔགས་འཆང་ལེགས་པ་དཔལ་བཟང་། འཁོན་ས་སྐྱ་པ་ཤེས་རབ་རྒྱལ་མཚན། དེས་བདག་ལའོ། །ཀྱཻ་རྡོ་རྗེ་མན་ངག་ལུགས་ཀྱི་དབང་ཐོབ་པའི་བརྒྱུད་པ་ནི། རྡོ་རྗེ་འཆང་། བདག་མེད་མ། བིརྺ་པ། ནག་པོ་པ། ཌཱ་མ་རུ་པ། ཨ་ཝ་དྷཱུ་ཏི་པ། ག་ཡ་དྷ་ར། འབྲོག་མི་ཤཱཀྱ་ཡེ་ཤེས། སེ་མཁར་ཆུང་པ། ཞང་དགོན་པ། ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་པ། ས་སྐྱ་པཎྜི་ཏ། འཕགས་པ་རིན་པོ་ཆེ། ཞང་དཀོན་མཆོག་དཔལ། ན་བཟའ་བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། སྔགས་འཆང་གཟུངས་ཀྱི་དཔལ། ཆོས་རྗེ་བཟང་པོ་རྒྱལ་མཚན། མཚུངས་མེད་རྒྱལ་མཚན་དཀོན་མཆོག བྱམས་པ་རྡོ་རྗེ་རྒྱལ་མཚན། རྒྱ་གར་ཤེས་རབ་རྒྱལ་མཚན། དེས་བདག་ལའོ། །ཚེ་དཔག་མེད་ལྷ་དགུའི་དབང་སྲུ་ལུང་པ་ཀུན་དགའ་སྨོན་ལམ་གྱི་ཡིག་ཆའི་ལུགས་བཞིན་ཐོབ་པའི་བརྒྱུད་པ་ནི། ཚེ་དཔག་མེད། སྙིང་པོའི་ཞབས། ཛེ་ཏཱ་རི། བྱང་ཆུབ་བཟང་པོ། ཏིང་ངེ་འཛིན་བཟང་པོ། རྡོ་རྗེ་གདན་པ། བ་རི་ལོ་ཙཱ་བ། ས་སྐྱ་པ་ཆེན་པོ། སློབ་དཔོན་བསོད་ནམས་རྩེ་མོ། །རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། འཕགས་པ་རིན་པོ་ཆེ། ཤར་པ་རྡོ་རྗེ་འོད་ཟེར། ཨེ་པ་འཁོན་སྟོན། བླ་མ་འཇམ་དབྱངས་ཆེན་པོ། བྱང་སེམས་རྒྱལ་བ་ཡེ་ཤེས། གྲགས་པ་དཔལ། སྲུ་ལུང་པ་ཀུན་དགའ་སྨོན་ལམ། བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། ཀུན་མཁྱེན་གངས་པ། ས་བཟང་མ་ཏི། ཐེག་ཆེན་པ། ཆོས་རྗེ་ཀུན་དགའ་རྒྱལ་མཚན། དཔལ་ཆོས་པ། མུ་སྲད་རྡོ་རྗེ་རྒྱལ་མཚན། རྒྱ་གར་ཤེས་རབ་རྒྱལ་མཚན། དེས་བདག་ལའོ། །རྡོ་རྗེ་གུར་གྱི་མགོན་པོ་ལྕམ་དྲལ་དང་ལྷ་བརྒྱད་ཀྱི་རྗེས་གནང་ཐོབ་པའི་བརྒྱུད་པ་ནི། རྡོ་རྗེ་འཆང་། མཁའ་འགྲོ་མ་རྡོ་རྗེ་གུར། བྲམ་ཟེ་མཆོག་སྲེད། ནོར་བུ་གླིང་པ་བདེ་བའི་རྡོ་རྗེ། ཤཱདྡྷཱ་ཀ་ར་ཝརྨ། ཇོ་བོ་རིན་ཆེན་བཟང་པོ། བྲག་སྟེངས་པ་ཡོན་ཏན་ཚུལ་ཁྲིམས། མལ་ལོ་ཙཱ་བ་བློ་གྲོས་གྲགས། རྗེ་བཙུན་ས་སྐྱ་པ་ཀུན་དགའ་སྙིང་པོ། སློབ་དཔོན་བསོད་ནམས་རྩེ་མོ། །རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། འཕགས་པ་རིན་པོ་ཆེ། དམ་པ་ཀུན་དགའ་གྲགས། བླ་མ་དམ་པ་བདག་ཉིད་ཆེན་པོ། དཔལ་ལྡན་བླ་མ་དམ་པ་བསོད་ནམས་རྒྱལ་མཚན། བླ་ཆེན་ཀུན་དགའ་རྒྱལ་མཚན། འཇམ་དབྱངས་ནམ་མཁའ་རྒྱལ་མཚན། རྒྱ་གར་ཤེས་རབ་རྒྱལ་མཚན། དེས་བདག་ལའོ། །དཔལ་མགོན་པོ་ཞལ་བཞི་པའི་རྗེས་གནང་གི་བརྒྱུད་པ་ནི། རྡོ་རྗེ་འཆང་། སློབ་དཔོན་ཀླུ་སྒྲུབ། བ་ལིཾ་ཏ་པ། སངས་རྒྱས་ཡེ་ཤེས་ཞབས། མར་མེ་མཛད་བཟང་པོ། དཔལ་སྡེ། བི་མ་ལ་གུཔྟ། རིན་ཆེན་རྡོ་རྗེ། རཏྣ་ཀཱིརྟི། རི་སུལ་གྱི་རྣལ་འབྱོར་མ། བླ་མ་གཉན་ལོ་ཙཱ་བ་ཆེན་པོ། བླ་མ་གནམ་ཁའུ་པ། བླ་མ་ས་སྐྱ་པ་ཆེན་པོ། རྗེ་བཙུན་གྲགས་པ་རྒྱལ་ཚན། ཆོས་རྗེ་ས་སྐྱ་པཎྜི་ཏ། འཕགས་པ་རིན་པོ་ཆེ། དམ་པ་ཀུན་དགའ་གྲགས། བླ་མ་བདག་ཉིད་ཆེན་པོ། དཔལ་ལྡན་བླ་མ་དམ་པ་བསོད་ནམས་རྒྱལ་མཚན། བླ་ཆེན་ཀུན་དགའ་རྒྱལ་མཚན། འཇམ་དབྱངས་ནམ་མཁའ་རྒྱལ་མཚན། རྒྱ་གར་ཤེས་རབ་རྒྱལ་མཚན་དཔལ་བཟང་པོ། དེས་བདག་ལའོ། །དཔལ་ལྡན་ས་སྐྱ་པའི་ཕུར་བུའི་སྲུང་མ་དཀར་བདུད་ལྕམ་དྲལ་གྱི་རྗེས་སུ་གནང་བ་ཐོབ་པའི་བརྒྱུད་པ་ནི། ཆོས་སྐུ་ཀུན་ཏུ་བཟང་པོ། ལོངས་སྐུ་རྡོ་རྗེ་སེམས་དཔའ། སྤྲུལ་སྐུ་པདྨའབྱུང་གནས། ཀླུའི་དབང་པོ་སྲུང་བ། རྡོ་རྗེ་རིན་ཆེན། ཤེས་རབ་ཡོན་ཏན། ཚུལ་ཁྲིམས་རྒྱལ་པོ། རྡོ་རྗེ་གཙུག་ཏོར། དགེ་སྐྱབས། དགེ་མཐོང་། བལ་པོ། ཤཱཀྱ་བློ་གྲོས། ཤེས་རབ་ཚུལ་ཁྲིམས། དཀོན་མཆོག་རྒྱལ་པོ། ས་སྐྱ་པ་ཆེན་པོ། སློབ་དཔོན་བསོད་ནམས་རྩེ་མོ། །རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། འཕགས་པ་རིན་པོ་ཆེ། འོད་ལྡན་དཔལ། ཀུན་དགའ་རྡོ་རྗེ། མཆོག་ལྡན་ལེགས་པའི་བློ། ཀུན་བསོད། རིན་ཆེན་རྒྱལ་མཚན། བླ་མ་དམ་པ་བསོད་ནམས་རྒྱལ་མཚན། ཐེག་ཆེན་ཆོས་རྒྱལ། འཇམ་དབྱངས་ནམ་མཁའ་རྒྱལ་མཚན། རྒྱ་གར་ཤེས་རབ་རྒྱལ་མཚན། དེས་བདག་ལའོ། །རྡོ་རྗེ་ཕུར་པའི་སྒྲུབ་ཐབས་ས་སྐྱ་པ་ཆེན་པོས་མཛད་པ་གཉིས། རྗེ་བཙུན་རིན་པོ་ཆེས་མཛད་པའི་ཐོ་ཡིག་དང་། སྒྲུབ་ཐབས་ཚིགས་བཅད་མ། བླ་མ་དམ་པས་མཛད་པའི་སྒྲུབ་ཐབས་ཆེ་ཆུང་གསུམ། དཀྱིལ་འཁོར་གྱི་ཆོ་ག དྲག་པོ་སྒྲོལ་བའི་རྗེས་གནང་གི་ཡི་གེ། དྲག་པོའི་སྦྱིན་སྲེག་རྣམས་ཐོས། དཀར་བདུད་ཀྱི་གཏོར་ཆོག་སྒྲུབ་ཐབས་འཁོན་རོག་གིས་མཛད་པ། རྗེས་གནང་བྱ་ཚུལ་ཡར་ལུང་པ་སེང་གེ་རྒྱལ་མཚན་གྱིས་མཛད་པ། གུ་རུ་དྲག་པོའི་དབང་ཆོག་སློབ་དཔོན་པདྨས་མཛད་པ། དེའི་ཕྲིན་ལས་དང་ཕུར་པའི་སྒྲུབ་ཐབས་ཆུང་ངུ་བདག་ཆེན་རྒྱ་གར་བས་མཛད་པ་ཡང་ཐོས།། །།བཅུ་པ་ཕྲེང་ལྡན་ནང་ཚན་གྱི། །དག་སྣང་ཞེས་པའི་སྡེབ་སྦྱོར་ཡིན། པྲཛྙཱགམྦྷིརབཱརམརྒལ། བྷཔཎྜིཏཀསིདྡྷཱཀཱིརྟྟཡཿ། ཨབྷྱུདཱཡཔརིདྷྭཛེན་བྷཱུ། ཏིཤྲཱིབྷདྲསིདྡྷེཤྭརནམཿ ཤེས་རབ་མཆོག་གིས་ཟབ་མོའི་ལམ་རྙེད་ནས། །མཁས་ཤིང་གྲུབ་པ་གྲགས་པའི་རྒྱལ་མཚན་ནི། །གཞན་ལས་མངོན་མཐོའི་དཔལ་འབྱོར་ཟམ་མོས་བརྩོན། །གྲུབ་པའི་དབང་ཕྱུག་ཁྱོད་ལ་ཕྱག་འཚལ་ལོ། །དགེ་ལེགས་ཤར་གྱི་ས་འཛིན་ཕྲག་པར་འོད་ཟེར་བྱེ་བའི་ཁྲིར་བཞུགས་ནས། །ས་གསུམ་སྐྱེ་དགུའི་མུན་པ་སེལ་ལ་རྟག་བགྲོས་དྲི་མ་མེད་པ་ཡི། །སྨོན་ལམ་རྟ་བདུན་གྱིས་དྲངས་ཕྱོགས་ཀྱི་དྲི་གཞོན་རབ་བསྐྱེད་འཆར་ཁའི་མདངས། །ཆེར་གསལ་འཆི་མེད་ངག་དབང་རིགས་ཀྱི་ཐེག་ལེས་ཕན་བདེའི་འབྲས་བུ་སྩོལ། །མང་དུ་གསན་པ་རྒྱ་མཚོའི་གཏེར། །སྙིང་པོའི་ནོར་བུ་འགའ་ཞིག་ཙམ། །བློ་གྲོས་སྙིམ་པར་རབ་བླངས་ཏེ། །ལེགས་བཤད་དབུལ་བ་སེལ་བར་བྱས། །སྐྱེ་བ་འདི་དང་ཕྱི་མར་ཡང་། །གསང་ཆེན་སྙིང་པོའི་དོན་བསྒོམ་ཞིང་། །ཟབ་མོའི་བཟླས་བརྗོད་ལ་བརྩོན་པས། །ཁྱོད་བཞིན་ནུས་མཐུའི་མཐར་ཕྱིན་ཤོག །རྗེ་བཙུན་ཆེན་པོ་དཔལ་ས་སྐྱ་པ་ལས་བརྒྱུད་པའི་རྡོ་རྗེ་ཐེག་པའི་དབང་། རྗེས་གནང་ཤིན་ཏུ་ཟབ་པོའི་གདམས་པ་རྣམས་ཐོས་པའི་ཚུལ་མདོ་ཙམ་བརྗོད་པ་པདྨ་རཱ་གའི་ཕྲེང་བ་ལས། མཐུ་སྟོབས་ཀྱི་དབང་ཕྱུག་འཁོན་གྱི་སྔགས་འཆང་འཇམ་དབྱངས་རྒྱ་གར་པྲཛྙཱ་དྷྭ་ཛ་ཤྲཱི་བྷ་དྲའི་ཞལ་སྔར་ཤྲཱི་བཛྲ་ཀུ་མཱ་རའི་དབང་། དཔལ་གུར་གྱི་མགོན་པོ་མ་ཧཱ་ཀཱ་ལ་ཤྲཱི་ཙ་ཏུར་རྨུ་ཁ་ལ་སོགས་པའི་རྗེས་གནང་དང་གདམས་པ་ཐུན་མོང་མ་ཡིན་པ་ཡོངས་སུ་རྫོགས་པ་ཉེ་བར་ནོས་པའི་སྐབས་ཏེ་ལྔ་པའོ།། །།